גבולות 
הדרכים פתוחות ; הגבולות מאוחדים; הארצות אחת; הכיוונים ברורים; העבדות נשתכחה; והכתב כבר נעלם; הקלפים פרושים; אבל אני עדיין שניים; ראיתי את המקום הזה; מבעד לגדר; פה השבילים נקיים מאבנים; פה המים תמיד זורמים; פה השורשים שלי יודעים לאן לפנות; פה עמוק בפנים חרוטות הכווונות; פה הלבבות לא נשברים; ופה האריות לא רעבים; פה אין צורך לחפש פירצה; ועל כל מה שאבד דבר אחר נמצא; פה לכל דורש יש פיסת אדמה; פה לכל אשה יש בן וכלה; פה לכל דעה יש אוזן קשובה; לכל סוד יש כספת; פה החיות לא פוחדות לדבר ; ושיר לא חושש על מסע לספר; כל החברויות מתקיימות מהתחלה; פה במחשבה אין רעש; פה ילדים לא מפסיקים לגדול; כל הפינות נקודת התחלה; למסע אין סוף ואין בו עצירה; פה יש מפתח שפותח הכל; לא צריך לראות כדי לדעת; לא צריך לזכור ולא לגעת; פה אפשר לזוז בזמן; פה על כל פשע מישהו ישלם; פה זה גם בזכות וגם בחסד; פה יש מלך; ופה יש מלכה; פה זה שוב בידיים שלי; פה זה שוב בידיים שלי; אין כעס; ואין גאות; 